Bok van Blerk en Hanna Grobler verwelkom eersteling | Maroela Media
Die egpaar se mediawoordvoerder, Jenny Griesel, het die nuus Woensdag aan Maroela Media bevestig.
Van Blerk (Louis Pepler) en Grobler, wat bekend is daarvoor dat hulle uit die kollig bly, het die nuus vir die hele duur van haar swangerskap uit die media gehou.
Hulle is in Mei 2015 deur "diep waters" toe hulle hul seuntjie verloor het. Hy is doodgebore.
Griesel sê die egpaar gaan in dié stadium nog nie enige inligting oor hul eersteling bekend maak nie, behalwe dat beide ma en die bondeltjie gesond is.
Die egpaar sal in Maart vanjaar drie jaar getroud wees.
Van Blerk is hoofsaaklik bekend as sanger en akteur, en Grobler as aktrise en die hoof- uitvoerende beampte van die Hanna Charity and Empowerment Foundation, 'n liefdadigheidsorganisasie wat hom toespits op die bekamping van armoede.
Wonderlike nuus oor twee wonderlike mense! Baie geluk.
Baie geluk! So bly vir julle! God se seën, liefde en beskerming oor jul toegebid! Geniet die bondeltjie!
As twee mense dit verdien om 'n kindjie ryker te word is dit julle twee. Baie geluk julle!
Mag hierdie engeltjie wat aan julle geleen is net vreugde vir julle bring. Bok jy is my seun se held en Hanna jy is my dogter se heldin…bly die mooi mense wat julle is wat voorbeelde stel vir ons kinders.